
“SCENT OF JASMINE”

της σοπράνο, Σόνιας Θεοδωρίδου
στο Σπίτι της Κύπρου

Tη Δευτέρα 26 Σεπτεμβρίου 2022 πραγματοποιήθηκε, στην κατάμεστη αίθουσα του Σπιτιού της Κύπρου, η παρουσίαση του ψηφιακού δίσκου “SCENT OF JASMINE” της διεθνούς φήμης σοπράνο, Σόνιας Θεοδωρίδου.

Το “SCENT OF JASMINE” (Άρωμα γιασεμιού) είναι ένας ύμνος για το νησί της Κύπρου.  Ένας ύμνος για την αγάπη όπως αρμόζει στο νησί της Αφροδίτης.  Παρ’ όλες τις κακουχίες ο κυπριακός λαός, διά μέσου των αιώνων, δεν έπαψε ποτέ να τραγουδά την ομορφιά της ζωής, την αγάπη και τον έρωτα.  Παρ’ όλο τον πόνο και τα βάσανα, το τραγούδι και ο πολιτισμός του, ήταν η ελπίδα και η καταφυγή του. Το «Άρωμα γιασεμιού» παρουσιάζει μια συλλογή από τραγούδια σε κυπριακή διάλεκτο με σύγχρονες ενορχηστρώσεις φτιαγμένες από τον μαέστρο Θεόδωρο Ορφανίδη με τραγούδια που ξεκινούν από τον μεσαίωνα  (το γιασεμί, ασερόμπασμαν) και φτάνουν μέχρι τις μέρες μας.

Μίλησαν o Πρέσβης ε.τ. κ. Κυριάκος Ροδουσάκης, ο συνθέτης κ. Γιώργος Θεοφάνους και η σοπράνο, κ. Σόνια Θεοδωρίδου.
Στη συνέχεια η καταξιωμένη σοπράνο μάγεψε το πολυπληθές κοινό, ερμηνεύοντας τραγούδια από τον ψηφιακό δίσκο, με τη συμμετοχή των μουσικών, Κατερίνα Λιάτα, πιάνο, Αλέξανδρο Χαραλάμπους, τσέλο, Θεόδωρο Τοσουνίδη, φλάουτο και Νίκο Νταρίλα, κρουστά. Συμμετείχε, επίσης, το γυναικείο φωνητικό σύνολο με τις, Μάρω Αλαμάνου, Γκέλυ Βαμβακά, Δήμητρα Κομπόση, Ευαγγελία Κοζώνη, Λήδα Κωνσταντινίδου, Νάνσυ Παναγιωτοπούλου, Ελευθερία Παπαδοπούλου, Άννα Παχάκη, Βασιλική Περράτη, Ιωάννα Σαούλη και  Αλεξάνδρα Τυμπανίδου.
Σύνδεσμος παρακολούθησης εκδήλωσης: https://diavlos.grnet.gr/room/1607?eventid=12757

